Ώρα Δυτικής Ευρώπης

Η Ώρα Δυτικής Ευρώπης (ΏΔΕ, UTC±00:00) είναι μια ζώνη ώρας που χρησιμοποιείται σε μέρη της δυτικής και βορειοδυτικής Ευρώπης. Οι ακόλουθες χώρες και περιοχές χρησιμοποιούν την ΩΔΕ τους χειμερινούς μήνες:
  Κανάριες Νήσοι, από το 1946 (η ηπειρωτική Ισπανία ανήκει στην ΩΚΕ, UTC+1)
  Νήσοι Φερόες, από το 1908
  Βορειοανατολική Γροιλανδία (Ντάνμαρκσαβν και ευρύτερη περιοχή)
  Ισλανδία, από το 1968, χωρίς αλλαγές θερινής ώρας
  Πορτογαλία, από το 1912 με διακοπές (εκτός των Αζόρων, UTC−1)
  Μαδέιρα Νήσοι, από το 1912 με διακοπές
  Ιρλανδία, από το 1916 (νομικά γνωστή ως Μέση Ώρα Γκρίνουιτς) εκτός από το διάστημα 1968-1971
  Ηνωμένο Βασίλειο και Κτήσεις του Στέμματος:
 από το 1847 στην  Αγγλία,  Σκωτία,  Ουαλία, τις Αγγλονορμανδικές Νήσους και τη  Νήσο του Μαν,
 και από το 1916 στη  Βόρεια Ιρλανδία (νομικά γνωστή ως Μέση Ώρα Γκρίνουιτς), με διακοπέςDavid Ennals "British Standard Times Bill [Lords]",  Hansard, House of Commons Debate, 23 Ιανουαρίου 1968, vol 757 cc290-366, 290–92"British Standard Time",  Hansard (HC), 2 Δεκεμβρίου 1970, vol 807 cc1331-422

Όλες οι παραπάνω χώρες εκτός από την Ισλανδία εφαρμόζουν τη λεγόμενη θερινή ώρα για ένα χρονικό διάστημα του έτους (από την τελευταία Κυριακή του Μαρτίου έως την τελευταία Κυριακή του Οκτωβρίου), μεταβαίνοντας στη Θερινή Ώρα Δυτικής Ευρώπης (ΘΩΔΕ, UTC+1), η οποία είναι μία ώρα μπροστά από την ΩΔΕ. Η ΘΩΔΕ αποκαλείται στο Ηνωμένο Βασίλειο ως Βρετανική Θερινή Ώρα, ενώ στην Ιρλανδία ως Ιρλανδική Σταθερή Ώρα.

Το ονομαστικό εύρος της ζώνης ώρας είναι από το γεωγραφικό μήκος 7,5°Α ως 7,5°Δ (0° ± 7,5°), όμως η ΩΔΕ δεν περιλαμβάνει την Ολλανδία, το Βέλγιο, το Λουξεμβούργο, τη Γαλλία, το Γιβραλτάρ ή την Ισπανία που χρησιμοποιούν την Ώρα Κεντρικής Ευρώπης (ΩΚΕ), παρότι αυτές βρίσκονται είτε κατά μεγάλο ποσοστό είτε εξ ολοκλήρου δυτικά του 7,5°Α. Από την άλλη, συμπεριλαμβάνονται η Ισλανδία και η ανατολική Γροιλανδία, αν και οι δυο βρίσκονται δυτικά του 7,5°Δ. Τον Σεπτέμβριο του 2013, μια κοινοβουλευτική επιτροπή της Ισπανίας πρότεινε την μετάβαση της χώρας στην ΩΔΕ."Spain considers time zone change to boost productivity". BBC News. 27 Σεπτεμβρίου 2013.Hamilos, Paul (26 Σεπτεμβρίου 2013). "Adiós, siesta? Spain considers ending Franco's change to working hours". The Guardian (Λονδίνο).Dewey, Caitlin (26 Σεπτεμβρίου 2013). "Spaniards are less productive, constantly tired because Spain is in the wrong time zone". The Washington Post.

 Παραπομπές 

Ευρωπη